7. ΝΟΜΟΘΕΤΙΚΟΝ ΔΙΑΤΑΓΜΑ της 10/11 Μαΐου 1946 Περί τροποποιήσεως και συμπληρώσεως των περί διοικήσεως και διαχειρίσεως των εκ του εξωτερικού εφοδίων κειμένων διατάξεων. Άρθρ.1.-Δια τον συντονισμόν της διοικήσεως των εκ του εξωτερικού δια λογοριασμόν του Δημοσίου εισαγομένων εφοδίων, δια την, επί τω σκοπώ ταχείας, μεθοδικής και οικονομικωτέρας διοχετεύσεως των εφοδίων τούτων εις την κατανάλωσιν, χρησιμοποίησιν και του οργανωμένου εμπορίου της Χώρας, ως και δια την άσκησιν πλήρους εποπτείας και έλεγχου επί της καθόλου διαχειρίσεως των εφοδίων  Σελ. 186 του εξωτερικού, αι περί διοικήσεως και διαχειρίσεως των εφοδίων εξωτερικού κείμεναι διατάξεις τροποποιούνται και συμπληρούνται δια των διατάξεων των ακολούθων άρθρων. Άρθρ.2.-1.Δια τον συντονισμόν της καθόλου διοικήσεως των δια λογαριασμόν του Δημοσίου εισαγομένων εκ του εξωτερικού εφοδίων, ο Υπουργός του Συντονισμού: α)Καταρτίζει το σχέδιον του προγράμματος των εκ του εξωτερικού δια λογαριασμόν του Δημοσίου εισακτέων εφοδίων και την σειράν εισαγωγής αυτών, κατά προτεραιότητα αναγκών της Χώρας, το οποίον εισάγει προς έγκρισιν εις το Κυβερνητικόν Οικονομικόν Συμβούλιον. β)Παρακολουθεί την εκτέλεσιν του ανωτέρω προγράμματος εισαγωγών και τας ανάγκας αναπροσαρμογής αυτών. γ)Κατανέμει τα εισαγόμενα εφόδια εις τας διαφόρους ανάγκας της χώρας. δ)Καθορίζει τας γενικάς γραμμάς διαθέσεως και διαχερίσεως των εφοδίων και εποπτεύει και ελέγχει την εκτέλεσιν αυτών. ε)Ορίζει δια κοινής αποφάσεως μετά του Υπουργού των Οικονομικών την τιμήν διαθέσεως των εφοδίων. ς)Ορίζει τα όργανα εις α ανατίθεται η διεκπεραίωσις του όλου έργου, από της παραλαβής μέχρι της διαθέσεως των εφοδίων, δυνάμενος να αναθέτη είτε πάσας τας απαιτουμένας προς τον σκοπόν τούτον εργασίας, είτε ωρισμένας μόνον εξ αυτών, εις τας Ενώσεις Εισαγωγέων περί ων το επόμενον άρθρον, εις Τραπέζας, Οργανισμούς Δημοσίου Δικαίου ή άλλα Νομικά Πρόσωπα, εις Κοινοπραξίας και Ενώσεις Συνεταιρισμών ή Επιχειρήσεων, υπό όρους και συμφωνίας καθοριζομένας δι’ ειδικών μετ’ αυτών συμβάσεων συντασσομένων εφ’ απλού χάρτου. Τα όργανα τούτα εκτελούν τα ανατιθέμενα αυτοίς έργα υπό την εποπτείαν και τον έλεγχον των οργάνων του Δημοσίου, ευθυνόμενα ως εντολοδόχοι του Δημοσίου και θεματοφύλακες περιουσίας αυτού. 2.Ο καθορισμός των ως άνω οργάνων ως και του περιεχομένου των μετ’ αυτών συνομολογουμένων ειδικών συμβάσεων, ενεργείται δια κοινής αποφάσεως των Υπουργών Συντονισμού, Οικονομικών και του αρμοδίου, ως εκ του είδους των εις α αφορώσιν αύται εφοδίων, Υπουργού. 5.Δ.β.7 Διαχείριση Εφοδίων Εξωτερικού Άρθρ.3.-1.Δια κοινών αποφάσεων των Υπουργών Συντονισμού και Εθνικής Οικονομίας, δημοσιευομένων εις την Εφημερίδα της Κυβερνήσεως, δύνανται να ιδρύωνται Ενώσεις εκ μελών λαμβανομένων μεταξύ των εν Ελλάδι εισαγωγέων ωρισμένου είδους ή πλειόνων τοιούτων, προς τον αποκλειστικόν σκοπόν της χρησιμοποιήσεως αυτών ως οργάνων διεκπεραιώσεως, κατά το προηγούμενον άρθρον, του έργου των εφοδίων εκ του εξωτερικού. 2.Δια της ιδρυτικής έκαστης Ενώσεως Υπουργικής, ως άνω, αποφάσεως ορίζεται ποίοι δικαιούνται να ώσι μέλη της Ενώσεως και ποιαι αι προϋποθέσεις και οι όροι συμμετοχής αυτών, επιφυλασσομένης και της εφαρμογής της παρ.5 του παρόντος άρθρου. 3.Αι Ενώσεις διοικούνται υπό Συμβουλίου τα μέλη και ο Πρόεδρος της οποίας ορίζονται δια της ιδρυτικής πράξεως. 4.Δι’ αποφάσεων των αυτών Υπουργών Συντονισμού και Εθνικής Οικονομίας δύνανται πλείονες των ιδρυομένων Ενώσεων να τίθηνται υπό κοινήν Διοίκησιν δια την εν συντονισμώ εξυπηρέτησιν κοινών ενεργειών εν τη εκτελέσει του ανατιθεμένου αυταίς έργου. Δια της αποφάσεως ταύτης καθορίζονται αι αρμοδιότητες της κοινής Διοικήσεως και ορίζονται τα μέλη και ο Πρόεδρος αυτής. 5.Εντός προθεσμίας, τασσομένης υπό της ιδρυτικής αποφάσεως των Υπουργών, η Διοίκησις της Ενώσεως υποχρεούται να καταρτίση και υποβάλη εις τον Υπουργόν Συντονισμού Κανονισμόν οργανώσεως και λειτουργίας αυτής κατά τρόπον εξασφαλίζοντα την πλήρη εκπλήρωσιν της αποστολής της. Προς τούτο δύνανται να περιληφθώσιν εν τω Κανονισμώ διατάξεις δι' ων καθορίζεται ο τρόπος της μετά της Ενώσεως συνεργασίας και ως μελών της Ενώσεως και εμπόρων μη εισαγωγέων. Ο Κανονισμός ούτος εγκρίνεται δια κοινής αποφάσεως των Υπουργών Συντονισμού, Εθν. Οικονομίας και Οικονομικών. 6.Αι κατά το παρόν άρθρον Ενώσεις αποτελούσι Νομικά Πρόσωπα, υφιστάμενα από της κατά την προηγουμένην παράγραφον εγκρίσεως του Κανονισμού Οργανώσεως και λειτουργίας αυτών, διαλύονται δε δια κοινής αποφάσεως των Υπουργών Συντονισμού και Εθνικής Οικονομίας δημοσιευομένης εις την Εφημερίδα της Κυβερνήσεως. 7.Αι Ενώσεις δια πάσας τας εκ της εφαρμογής του παρόντος Νόμου προκυπτούσας έναντι του Δημοσίου οφειλάς των ευθύνονται δι' ολοκλήρου της περιουσίας αυτών. Δια τας άνω οφειλάς τα απαρτίζοντα τας Ενώσεις μέλη ευθύνονται έναντι των Ενώσεων αλληλεγγύως και υποχρεούνται όπως προς κάλυψιν των οφειλών τούτων καταβάλλωσι αυταίς τα αναλογούντα προς το ποσοστόν της εις την Ένωσιν συμμετοχής των ποσά. Τα ποσά ταύτα δικαιούνται αι Ενώσεις να εισπράττωσι παρά των μελών κατά τον Νόμον περί εισπράξεως Δημοσίων εσόδων. Εάν εντός διμήνου υπό της βεβαιώσεως της οφειλής δεν κατεβλήθη αύτη προς το Δημόσιον, τούτο δικαιούται να στραφή κατά της Ενώσεως και των απαρτιζόντων ταύτην μελών, ενεχομένων εν τη περιπτώσει τούτη έναντι αυτού αλληλεγγύως, αδιαιρέτως και δι' ολοκλήρου της περιουσίας των εις την καταβολήν της οφειλής, άνευ του ευεργετήματος της διαιρέσεως και της διζήσεως. Η άσκησις υπό του Δημοσίου των αναγκαστικών μέτρων εισπράξεως κατά πάντων ή τινων των αλληλεγγύως ενεχομένων μελών των Ενώσεων ενεργείται μετά γνώμην Επιτροπής συγκροτουμένης δι' αποφάσεως του Υπουργού των Οικονομικών, εν η συμμετέχουν ως μέλη και αντιπρόσωποι των οικείων Εμπορικών Επιμελητηρίων. Ενώσεις ή μέλη αυτής καταβαλόντα την προς το Δημόσιον εκ της ευθύνης των ταύτης οφειλήν, έχουσιν αναγωγήν εναντίον των λοιπών συνυποχρέων κατά λόγον του ποσοστού συμμετοχής αυτών εις την Ένωσιν, εφαρμοζομένων υπέρ αυτών των διατάξεων περί εισπράξεως των δημοσίων εσόδων. Άρθρ.4.-Επιτρέπεται όπως, δυνάμει κοινής αποφάσεως των Υπουργών Οικονομικών και Συντονισμού, ανατίθηται εις μίαν ή πλείονας των εν Ελλάδι μεγάλων Τραπεζών η διεξαγωγή της ταμειακής υπηρεσίας πληρωμής των δια λογαριασμόν του Δημοσίου ενεργουμένων δαπανών, υπό των κατά τας διατάξεις του άρθρ.2 του παρόντος Νόμου οριζομένων οργάνων, ως και η λογιστική υπηρεσία της όλης ή και μέρους της διαχειρίσεως, υλικού και χρηματικού, των εφοδίων του εξωτερικού, υπό όρους και συμφωνίας καθοριζομένας δι' ειδικής συμβάσεως μεταξύ του Ελληνικού Δημοσίου, εκπροσωπουμένου υπό του Υπουργού Οικονομικών και της Τραπέζης καταρτιζομένης εφ' απλού χάρτου. Η δια λ/σμόν του Δημοσίου παραλαβή, μεταφορά, εναποθήκευσις και παράδοσις των εκ του εξωτερικού εισαγομένων εφοδίων ανετέθη εις την Αγροτικήν Τράπεζαν δια της από 19 Οκτ./9 Δεκ. 1948 συμβάσεως, παραταθείσης αλλεπαλλήλως μέχρι 31.1.52 (Πρόσθετος πράξις 22 Ιαν./2 Φεβρ. 1952). Εις την Αγροτικήν Τράπεζαν ανετέθη επίσης η διαχείρισις των αλιευτικών και ναυτιλιακών εφοδίων προελεύσεως εξωτερικού, δια της από 30 Ιαν./23 Φεβρ. 1948 συμβάσεως τροποποιηθείσης και συμπληρωθείσης δια των από 30 Σεπτ./10 Νοεμ. 1948, 14 Φεβρ./5 Μαΐου 1949 και 29 Σεπτ./12 Δεκ. 1950 ομοίων. Σελ. 187 Διαχείριση Εφοδίων Εξωτερικού 5.Δ.β.7 Άρθρ.5.-1.Συνιστάται παρά τω Υπουργείω Συντονισμού Συμβούλιον το οποίον προπαρασκευάζει τα υπό στοιχεία γ΄ δ΄ ε΄ και ς΄ του άρθρ.2 του παρόντος οριζόμενα θέματα, γνωμοδοτεί επί τούτων ως και των υπό στοιχεία α, β, ή και παντός άλλου θέματος αφορώντος εις τα εκ του εξωτερικού εφόδια, εφ' ου ήθελε ζητηθή υπό του Υπουργού Συντονισμού η γνωμάτευσίς του. 2.Πρόεδρος του Συμβουλίου είναι ο Υφυπουργός του Συντονισμού, μέλη δε αυτού ο Γενικός Διευθυντής του Υπουργείου Συντονισμού, ανά είς των Γενικών Διευθυντών ή Διευθυντών των Υπουργείων Οικονομικών, Εθνικής Οικονομίας και Εφοδιασμού, οριζόμενος υπό του οικείου Υπουργού, ο Πρόεδρος της υπό του επομένου άρθρ.6 προβλεπομένης Δ. Επιτροπής, δυο αντιπρόσωποι της ΟΥΝΡΡΑ και πέντε έτερα μέλη οριζόμενα, μετά των αναπληρωτών αυτών, υπό του Υπουργού του Συντονισμού εξ αντιπροσώπων των Εμπορικών, Βιομηχανικών και Επαγγελματικών οργανώσεων της χώρας. Του Συμβουλίου μετέχουσι και αντιπρόσωποι των άλλων Υπουργείων, οσάκις συζητούνται θέματα της αρμοδιότητος αυτών. Χρέη Γραμματέως του Συμβουλίου εκτελεί υπάλληλος του Υπουργείου Συντονισμού, οριζόμενος υπό του Υφυπουργού Συντονισμού. 3.Η αποζημίωσις των μελών του Συμβουλίου και του Γραμματέως ορίζεται δια κοινής αποφάσεως του Υπουργού Συντονισμού και Οικονομικών. 4.Το κατά το άρθρον 2 του Α.Ν. 452/1945 γνωμοδοτικόν Συμβούλιον καταργείται. Άρθρ.6.-1.Η δυνάμει των Α.Νόμων 451 και 452 του 1945 λειτουργούσα Γενική Διεύθυνσις Διαχειρίσεως Εφοδίων Εξωτερικού του Υπουργείου Εφοδιασμού, αποτελούσα εφεξής αυτοτελή παρά τω αυτώ Υπουργείω «Υπηρεσίαν Εφοδίων Εξωτερικού» ως και η κατά τον Νόμον 312/1945 ως ούτος μεταγενεστέρως ετροποποιήθη λειτουργούσα «Υπηρεσία Γενικών Διανομών Α΄ Διαμερίσματος», υπάγονται, από της ισχύος του παρόντος Ν.Δ/τος υπό ενιαίαν Διοίκησιν ασκουμένην υπό πενταμελούς Επιτροπής, τα μέλη και ο Πρόεδρος της οποίας ορίζονται δι' αποφάσεως του Υπουργού Εφοδιασμού, όστις ασκεί την ανωτάτην εποπτείαν επί των υπό την διοίκησιν ταύτην τιθεμένων Υπηρεσιών. Ο Πρόεδρος της Διοικούσης Επιτροπής ασκεί την γενικήν διεύθυνσιν αμφοτέρων των Υπηρεσιών τούτων, τας δι' αποφάσεων της Διοικούσης Επιτροπής μεταβιβαζομένας αυτώ αρμοδιότητας, ως και τας δι' αποφάσεων του Υπουργού Εφοδιασμού μεταβιβαζομένας αρμοδιότητας αυτού. 2.Η κατά τον Νόμον 312/1945 αρμοδιότης της Επιτροπής Γενικών Διανομών του περιλαμβάνοντος τας πόλεις Αθηνών και Πειραιώς Α΄ Διαμερίσματος ασκείται υπό της κατά την προηγουμένην παράγραφον πενταμελούς Δ. Επιτροπής. Σελ. 188 3.Δια Β.Δ/τος, προτάσει του Υπουργού Εφοδιασμού, αμφότεραι αι κατά το προηγούμενον άρθρον Υπηρεσίαι θέλουσι διαρρυθμισθή συμφώνως προς τας εκ της εφαρμογής των διατάξεων των άρθρων 3 και 4 του παρόντος Νόμου διαμορφωθησομένας ανάγκας αυτών, επιτρεπομένης της εν όλω ή εν μέρει καταργήσεως ωρισμένων επί μέρους υπηρεσιών της συγχωνεύσεως ομοιογενών τοιούτων, ως και της υπαγωγής ωρισμένων εξ αυτών εις συγγενούς αρμοδιότητος Υπηρεσίας του Υπουργείου Εφοδιασμού. 4.Δια Β.Δ/τος των Υπουργών Οικονομικών και Εφοδιασμού δύνανται να τροποποιώνται αι περί συνθέσεως, αρμοδιοτήτων και τρόπον λειτουργίας των Επιτροπών, Υποεπιτροπών και Κοινοτικών Επιτροπών γενικών διανομών διατάξεις του άρθρ.8 του Α.Ν. 312/1945, ως και γενικώτερον να τροποποιώνται αι σχετικαί με το σύστημα και την οργάνωσιν των διανομών των εφοδίων κείμεναι διατάξεις. «Δι' αποφάσεων του οικείου Νομάρχου, εκδιδομένων κατόπιν προτάσεως της αρμοδίας Υποεπιτροπής Κέντρου Διανομών, δύνανται προς τον εν τοις προηγουμένοις εδαφίοις σκοπόν να συγκροτώνται εις αυτοτελείς συνοικισμούς μη αποτελούντας ιδίας Κοινότητας, Επιτροπαί εκ κατοίκων των συνοικισμών τούτων, εφ' όσον λόγω του αριθμού των κατοίκων ή της αποστάσεως η εξυπηρέτησις των συνοικισμών, εκ των εις ας υπάγονται ούτοι Κοινοτήτων ή Δήμων, καθίσταται δυσχερής. Τα της συνθέσεως των κατά το παρόν άρθρον Επιτροπών δύνανται να ορίζωνται δι' αποφάσεων του Υπουργού Εφοδιασμού». Τα εντός « » προσετέθησαν δια του Β.Δ. 24 Ιαν. 1948 περί συμπληρώσεως του άρθρου 8 παρ.7 Α.Ν. 312/45. Άρθρ.7.-Δια Β.Δ/των, εκδιδομένων προτάσει του Υπουργού Συντονισμού, δύναται να ρυθμίζεται πάσα αναγκαία δια την εκτέλεσιν του παρόντος Νόμου λεπτομέρεια ως και να τίθεται πάσα αναγκαία δια την λυσιτελεστέραν εκτέλεσιν των σκοπών αυτού διάταξις. Άρθρ.8.-Η ισχύς του παρόντος Ν.Δ/τος, υποβληθησομένου προς κύρωσιν εις την μέλλουσαν να συνέλθη Βουλήν, άρχεται από της δημοσιεύσεώς του δια της Εφημερίδος της Κυβερνήσεως. 5.Δ.β.7 Διαχείριση Εφοδίων Εξωτερικού 